U Z N E S E N I E
z rokovania obecného zastupiteľstva v Margecanoch konaného dňa 29.9.2014

Uznesenie číslo: 28

Obecné zastupiteľstvo 

A. B e r i e   n a   v e d o m i e 
      1. informáciu predsedu Pozemkového spoločenstva vlastníkov Margecany.
2. informáciu predsedu  komisie pre výstavbu, verejný poriadok, životné prostredie , cestovný  ruch Ing. Jakubišina zo zasadnutia komisie.

B. S c h v a ľ u j e
1.  prenájom bytových priestorov v obecnom nájomnom dome, ul. Jarná č. 57 Margecany, a to byt č. 6  pre nájomcu Mgr. Michala Uličného bytom Dlhá 26 a Ing. Veroniku Čarnokú  bytom Bystrá 17 Margecany, s účinnosťou od 1.10.2014.
V prípade, že schválený nájomca odmietne predmet nájmu, postupuje predmet nájmu na náhradníka v poradí:
1.náhradník:Mesárošová Alžbeta bytom Jarná 57 a Ondrej Nalevanko, bytom Prešovská 1 Margecany.
2.náhradník: Novotný Tibor a manželka Eva, bytom Olše 52 Margecany.
3.náhradník: Dunková Mária,bytom Richnava č.306.
2. rozpočtové opatrenie č.3.
      3. dodatok č.2 k Sadzobníku cien VZN o úhradách za poskytované  služby obcou Margecany.
4. prílohu č.1 k VZN o určení výšky dotácie na rok 2014 na prevádzku a mzdy na žiaka ZUŠ, dieťa materskej školy a školského zariadenia na území obce.
5. Trhový poriadok obce Margecany.
6. začatie obstarávania nového územného plánu obce Margecany.
7. čiastku 2 722,10 € na kapitálové výdavky pre ZŠ s MŠ Margecany na spolufinancovanie projektu „ Máme vodu v suchu- prevencia pred povodňami a suchom v areáli ZŠ s MŠ.
8. mesačný plat starostu obce  vypočítaný podľa ustanovení § 3 a § 4 ods. 1 , t.j. 1,98 násobok priemernej mesačnej mzdy v národnom hospodárstve vyčíslenej na základe údajov Štatistického úradu SR za predchádzajúci kalendárny rok, zvýšený o 41,6 % podľa § 4 ods. 2 zákona č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov s účinnosťou od 1.10.2014.
9. odmenu pre hlavného kontrolóra obce za rok 2014 vo výške dvojnásobku mesačného platu.
10. odmena pre zástupcu starostu obce vo výške 600 €.
11.zámer odpredaja nehnuteľností v k. ú. Margecany - rodinný dom s. č. 406 na pozemku parc. C KN č. 580/38 s príslušenstvom, pozemku parc. C KN č. 580/38 o výmere 107 m2, zastavané plochy a nádvoria, a pozemku parc. C KN č. 580/95 o výmere 557 m2, zastavané plochy a nádvoria, a to priamym predajom v zmysle §9a ods. 1 písm. c) zákona č. 138/1991 Zb. o majetku obcí v znení neskorších predpisov, postupom podľa §9a ods. 2 a 5 zákona o majetku obcí. Minimálnu cenu obecné zastupiteľstvo určuje na 36 760 €. Kupujúci zároveň zaplatí náklady na zhotovenie znaleckých posudkov. Zámer prevodu majetku bude zverejnený do 5 dní odo dňa nadobudnutia právoplatnosti rozhodnutia Okresného úradu Gelnica, Katastrálny odbor o oprave chyby X 59/2014. 

C. P o v e r u j e    
1. starostu obce zabezpečením prípravných prác na vypracovanie nového územného plánu obce Margecany.
2. komisiu pre výstavbu, verejný poriadok, životné prostredie , cestovný  ruch riešením problematiky spoločných častí a spoločných zariadení po pozemkových úpravách vo vzťahu k Pozemkovému spoločenstvu vlastníkov Margecany.

D. P r e r o k o v a l o

1. plat starostu obce v zmysle § 4 ods. 4 zákona č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov.

E. Z a m i e t a 
1. žiadosť č.679 zo dňa 24.7.2014 žiadateľa Bc. Miroslava Kaľavského bytom Partizánska 26 Margecany o zámenu pozemkov.

F. D á v a
1. predbežný súhlas na odkúpenie časti parcely C – KN číslo 50/1 k. ú Margecany, druh pozemku záhrady, zapísanej na LV číslo 1436 – vlastník Kaľavský Miroslav a Kaľavská Milena rod. Vašáková v podiele 1/1,bytom Partizánska 26, do vlastníctva obce Margecany vo výmere cca 130 m2 za cenu 0,70 € / m2. Geometrický plán na určenie presnej výmery dá vyhotoviť obec na vlastné náklady. Odôvodnenie kúpy: Uvedená časť parcely C – KN 50/1 je pod miestnou komunikáciou.

 R u š í 
1.  uznesenie č.27/2014/B-6 zo dňa 11.8.2014 vo veci zámeru odpredaja nehnuteľností.

	Ing. Igor Petrik
                                                                                                       starosta obce